Γκοϊβένου

Στην ιρλανδική μυθολογία, ο Γκοϊβένου (ιρλ. Goibniu, προφέρεται /ˈgovʲnʲu/ ή 'Goive-nu') είναι γιος της Μπρίγκιντ και του Τούιρεν κι είναι ο σιδηρουργός των Τουάθα ντε Ντανάν. Μαζί με τα αδέρφια του, Κρέιγνε και Λούχτα, είναι γνωστοί ως Trí Dée Dána, οι "Τρεις Θεοί της Τέχνης", οι οποίοι σφυρηλατούσαν τα όπλα που χρησιμοποιούσαν οι Τουάθα ντε Ντανάν για να πολεμήσουν τους Φομόριαν. 

Τα όπλα του Γκοϊβένου ήταν πάντοτε φονικά, ενώ η μπύρα του έδινε αθανασία σε αυτόν που την έπινε. Επίσης θεωρείτο και θεός του κεραυνού. Λέγεται ότι τα αστέρια στον ουρανό δημιουργήθηκαν από τις σπίθες του αμονιού του.

Ο Γκοϊβένου είναι ο αντίστοιχος ουαλικός θεός Γκοβάννον.

Κελτική μυθολογία
Θεότητες της μεταλλουργίας